《满庭芳 元霄和元翚见寄》
元代·华幼武

万井笙歌，满城灯火，元宵预庆丰年。欢声鼎沸，人气结春烟。

天外冰轮缓转，画楼上、玉漏迟传。鳌山耸，香车宝马，腾踏九重天。

华堂深几许，朱帘半揭，翠幕垂边。似蓬莱宫阙，洞府真仙。

醉倒歌裀舞褥，风流处、玉笋金莲。争知道，十年兵燹，把酒酹风前。

作者简介：（1307—1375）元明间无锡人，字彦清，号栖碧，以诗名于吴中。元末隐居不仕。有《黄杨集》。